Η **Καίτη Μαυρομμάτη** είναι Ελληνίδα ζωγράφος και συγγραφέας, γεννημένη στην Αλεξάνδρεια της Αιγύπτου.

Βιογραφία
---------

Γεννήθηκε στην Αλεξάνδρεια και σε μικρή ηλικία ήρθε με τους γονείς της στην Αθήνα. Είναι απόφοιτος της σχολής γραφικών τεχνών Δοξιάδη. Το 1973, με υποτροφία του ΕΟΜΜΕΧ, έκανε επί τρία χρόνια σπουδές ζωγραφικής σε κεραμικά στην Ecole Des Artes Appliques και παράλληλα στο εργαστήριο ζωγραφικής του Πιερ-Λουί Ματέ στην École des Beaux-Arts (Σχολή Καλών Τεχνών) στο Παρίσι. Το 1983 επιλέχθηκε στους 10 Έλληνες ζωγράφους για την έκθεση της Ε.Ο.Κ. «Νέοι Ευρωπαίοι Καλλιτέχνες». Έργα της βρίσκονται στο Μουσείο Βορρέ, στο Ευρωπαϊκό Κοινοβούλιο, στην Πινακοθήκη της Πάτρας, στην Πινακοθήκη Σύγχρονης Τέχνης Αιτωλοακαρνανίας Χρήστου και Σοφίας Μοσχανδρέου, στο Ελληνικό Λογοτεχνικό και Ιστορικό Αρχείο (Ε.Λ.Ι.Α.) και σε ιδιωτικές συλλογές στην Ελλάδα και στο εξωτερικό. Αρχειακό της υλικό υπάρχει επίσης στο Πανεπιστήμιο της Θεσσαλονίκης και στο Αρχειακό Τμήμα του Εθνικού Μουσείου Τέχνης Γυναικών της Ουάσινγκτον. Είναι κάτοικος της συνοικίας Κυπριάδου Αθηνών.

Ατομικές εκθέσεις
-----------------

Έχει κάνει 13 ατομικές εκθέσεις:

* 1982, γκαλερί Ζυγός, Αθήνα
* 1984, γκαλερί Ζυγός, Αθήνα
* 1987, γκαλερί Ζυγός, Αθήνα
* 1989, γκαλερί Ιανός, Θεσσαλονίκη
* 1993, Αφιέρωμα στην Καίτη Μαυρομμάτη - Σύνδεσμος Αιγυπτιωτών
* 1995, γκαλερί Espace Kreonidis, Αθήνα
* 2001, αίθουσα Χάνσεν, Πάτρα
* 2004, αίθουσα Σκουφά, Αθήνα
* 2007, Μουσείο Μαρίκα Κοτοπούλη, Αθήνα
* 2007, Ελληνικό Λογοτεχνικό και Ιστορικό Αρχείο , Αθήνα
* 2007, Μορφωτικό Κέντρο Αιγυπτιακής Πρεσβείας, Αθήνα
* 2009, Art Cafe Filion, Αθήνα
* 2011, γκαλερί Χρυσόθεμις, Αθήνα

Ομαδικές Εκθέσεις
-----------------

Έχει συμμετάσχει σε 36 ομαδικές εκθέσεις στην Ελλάδα, Κύπρο, Γαλλία, Αμερική, Ρωσία, Βουλγαρία. Έχει εκπροσωπήσει την Ελλάδα σε τρεις διεθνείς εκθέσεις, στο Παρίσι, στη Brignoles (Γαλλία) και στο Μόντε Κάρλο. Το 2011 φιλοτέχνησε το πορτρέτο του Γιώργου Μαρίνου στην έκθεση «20Χ20 Σύγχρονοι Έλληνες Δημιουργοί Φιλοτεχνούν 20 Πορτρέτα Ξεχωριστών Ανδρών» υπό την αιγίδα του Δημοσιογραφικό Οργανισμό Λαμπράκη.

Συγγραφικό και μουσικό έργο
---------------------------

Το 2006 κυκλοφόρησε από τις Εκδόσεις Ερμής το εικονογραφημένο βιβλίο "Τα Χρόνια της Αλεξάνδρειας". Αποσπάσματα του βιβλίου μελοποίησε η Λένα Πλάτωνος με τη φωνή της συγγραφέως.

Το 2015 συμμετείχε ως εικαστικός στην έκθεση «c i r c e :the black cut:» [ Κίρκη :η μαύρη τομή: ] και ως συνερμηνεύτρια στο άλμπουμ Vuelo Libre.

Παραπομπές
----------

1. ↑  «Ιστολόγιο Καίτης Μαυρομάτη». *kmavromati.blogspot.gr*.
2. ↑  «Συλλογή ελληνικών έργων τέχνης στο Ευρωπαϊκό Κοινοβούλιο: "The tambourine" 1981».
3. ↑  «Σελ 19 Καταλόγου ΕΛΙΑ 2007».
4. ↑  «Παρουσίαση έκθεσης στο Μουσείο "Μαρίκα Κοτοπούλη"». Αρχειοθετήθηκε από το πρωτότυπο στις 4 Μαρτίου 2016.
5. ↑  «Ατομική έκθεση γκαλερί Χρυσόθεμις».
6. ↑  ««20Χ20 Σύγχρονοι Έλληνες Δημιουργοί Φιλοτεχνούν 20 Πορτρέτα Ξεχωριστών Ανδρών»».
7. ↑  «Βιβλίο, Τα Χρόνια της Αλεξάνδρειας».
8. ↑  «Εφημερίδα Καθημερινή».
9. ↑  «Καίτη Μαυρομμάτη-Λένα Πλάτωνος, Ανέκδοτο τραγούδι, (επιμέλεια: Μιχάλης Γελασάκης)». *www.poiein.gr*. Ανακτήθηκε στις 18 Αυγούστου 2015.
10. ↑  «Διαδικτυακός χώρος δράσης "Κίρκη, η Μαύρη τομή"».
11. ↑  «Μουσικό Άλμπουμ Vuelo Libre».